Uvalden koulusurma

Uvalden koulusurma (, myös Robb Elementary School shooting) tapahtui 24. toukokuuta 2022 Yhdysvalloissa, Texasin Uvaldessa. Koulun entinen oppilas 18-vuotias Salvador Ramos ampui yhteensä 21 ihmistä, joista 19 oli lapsia, minkä jälkeen  turvajoukkojen jäsenet ampuivat hänet kuoliaaksi. Tätä ennen tekijä oli myös ampunut isoäitiään kasvoihin. Ampuminen oli Yhdysvaltain pahin koulusurma sitten Sandy Hookin tapauksen jälkeen.

Tapahtumapaikka 
Uvalde on Etelä-Teksasissa sijaitseva noin 16 000 asukkaan kaupunki. Suurin osa sen asukkaista on latinoja. Kaupunki sijaitsee noin sadan kilometrin päässä Meksikon ja Yhdysvaltain rajasta.

Myös Robbin peruskoulun oppilaista noin 90 prosenttia oli latinoita ja noin 80 prosenttia tuli vähävaraisista taustoista.

Samana päivänä ennen ampumista koulussa oli pidetty palkintojenjakotapahtuma.

Tapahtumat 
Ennen koulun tapahtumia Ramoksella oli isoäitinsä kanssa riitaa puhelinlaskun takia, ja riidan aikana hän ampui isoäitiään kasvoihin, mistä tämä kuitenkin selvisi. Tämän jälkeen hän otti isoäitinsä auton ja ajoi pois. Sitten mies lähetti netissä tapaamalleen 15-vuotiaalle saksalaiselle tytölle Facebookissa yksityisviestin, jossa hän kertoi ampuneensa isoäitinsä ja aikovansa aloittaa ammuskelun koulussa.

Ramos ajoi koulun lähellä esteen läpi betoniseen ojaan ja kiipesi aidan yli päästäkseen koulun alueelle. Hänellä oli mukanaan AR-15-tyyppinen kivääri ja paljon ammuksia.

Mies tunkeutui koulun sisälle sen lännenpuoleisesta sisäänkäynnistä. Eräs koulun opettajista oli yrittänyt lukita oven Ramoksen nähtyään, mutta se ei jostain syystä lukkiutunutkaan. Päästyään rakennukseen hän siirtyi luokkahuoneeseen, joka oli yhdistettynä myös toiseen luokkaan. Luokassa ollut opettaja Irma Garcia yritti lukita luokan oven, mutta mies ampui luokan oven ikkunan läpi, mikä esti opettajan yrityksen. Selviytyneiden mukaan Ramois sanoi tämän jälkeen "Hyvää yötä", ampui naisen ja aloitti oppilaiden tulituksen.

Monet oppilaat leikkivät kuollutta ammuskelun aikana.

Suurin osa ampumisesta tapahtui koulun sisällä, kun Ramos ampui linnoittautuneena luokassa. Kevyemmin aseistautuneet poliisit seisoivat luokan oven takana. Poliisit vaihtoivat jonkin verran laukauksia Ramoksen kanssa, mutta eivät kuitenkaan menneet sisään.

Ensimmäiset poliisit olivat saapuneet koululle noin kolme minuuttia Ramoksen jälkeen. Hänen kanssaan ei pystytty neuvottelemaan. Paikalle saapui lukuisista eri lähialueen viranomaisista yksiköitä. Lähialueen ulkopuolista apua olivat mm. liittovaltion sheriffit (United States Marshals Service), joiden yksiköitä ajoi lähes 110 kilometrin päästä paikalle. Lopulta kouluun saapuneen Yhdysvaltain rajavartiolaitoksen taktisen erikoisryhmän (BORTAC) jäsen ampui Ramoksen ryhmän tunkeuduttua vallattuun luokkahuoneeseen.

Tekijä 
Salvador Rolando Ramos (16. toukokuuta 2004 – 24. toukokuuta 2022) oli ollut kyseisen koulun oppilas neljännellä luokalla. Häntä oli kiusattu mm. hänen hiustyylinsä ja vaatetuksensa takia. Vaikka hänellä ei ollut rikosrekisteriä saati mielenterveysongelmia, niin hän oli julkaissut väkivaltaisia uhkauksia sosiaalisessa mediassa. Tämän lisäksi hän oli satuttanut ja tappanut eläimiä ja striimasi sen tekoa.

Noin vuosi ennen tapahtumia hän oli julkaissut kuvia haluamistaan kivääreistä. Syyskuussa 2021 Ramos pyysi siskoaan ostamaan hänelle kiväärin, mutta tämä kieltäytyi. 17. toukokuuta 2022, päivä syntymäpäivänsä jälkeen, hän osti ensimmäisen kiväärinsä ja kolme päivää myöhemmin toisen.

Seuraukset 
Ampumisen jälkeen koulun ulkopuolelle tehtiin väliaikainen muistomerkki kaikille uhreille.

Yhdysvaltain presidentti Joe Biden vaati aselakien kiristämistä. Niihin ei kuitenkaan loppujen lopuksi tullut muutoksia.

Koulu suljettiin lopullisesti ja purettiin.

Lähteet

Aiheesta muualla 

Koulusurmat Yhdysvalloissa
Rikokset Texasissa
Vuoden 2022 rikokset